Кучинэ Марие атлетикэ псынщIэмкIэ Урысейм и спортсмен нэхъыфIхэм хабжэ
Къэбэрдей-Балъкъэрым щыщ, лъагагъым елъэнымкIэ тIэунейрэ дунейпсо чемпион Ла-сицкене (Кучинэ) Марие атлетикэ псынщIэмкIэ Урысейм и спортсмен нэхъыфIхэм ящыщщ.
Илъэс 24-рэ зи ныбжь, Прохладнэ къалэм щыщ хъыджэбзыр иужьрей зэманым къриубыдэу турнир зэмылIэужьыгъуэу 8-м хэтащ икIи а псоми щытекIуащ. Лозаннэ къалэм щекIуэкIа «Налмэс лигэ» зэпеуэм абы езым къигъэлъэгъуауэ щыта и рекордыр иригъэфIэкIуащ икIи метри 2,06-рэ лъагагъым пэлъэщри, дуней псом бжьыпэр щиубыдащ.
Кучинэ Марие шыщхьэуIум и 10-м хэтащ Лондон къалэм атлетикэ псынщIэмкIэ щекIуэкIыну дунейпсо чемпионатым ягъэкIуэнухэр къыщыхах зэпеуэм. Лъагагъым елъэнымкIэ абы и финалыр шыщхьэуIум и 12-м екIуэкIынущ.
ХъыбарегъащIэ агентствэхэм къатахэм япкъ иткIэ
КъБР-м и Iэтащхьэмрэ Правительствэмрэ я пресс-IуэхущIапIэм игъэхьэзыращ.
